Nora Ahmetaj

Nora Ahmetaj është një aktiviste shqiptare e të drejtave të grave dhe të drejtave të kafshëve. 

 Karriera 
Ahmetaj është me origjinë nga Prishtina, por gjithashtu ka studiuar, hulumtuar dhe jetuar edhe në: Boston, Tromso (Norvegji), Tel Aviv, New York dhe Montreal. Që nga maji i viti 2024, ajo u transferua në Kolonjë, Gjermani dhe nga Gushti në Chernivtsi, Ukrainë.

Qoftë duke bashkëpunuar me organizata ndërkombëtare si UNDP dhe Komisioni Evropian apo duke u prezantuar në universitete në mbarë botën, Nora vazhdon të ndajë njohuritë e saj dhe të frymëzojë të tjerët.

Nora Ahmetaj është një studiuese e disiplinës së drejtësisë tranzicionale dhe një aktiviste që promovon të drejtat e njeriut dhe të viktimave të luftës. Ajo ishte themeluese dhe drejtoreshë ekzekutive e Qendrës për Hulumtim, Dokumentim dhe Publikim (CRDP) deri në vitin 2015. 

Gjatë luftës në Kosovë, ajo punoi me Fondin për të Drejtën Humanitare, duke kryer hetime mbi krimet e luftës dhe krimet ndaj njerëzimit në Kosovë. Ajo është specializuar në të drejtat e njeriut, paqen dhe transformimin e konflikteve, si dhe drejtësinë tranzicionale, dhe është një bashkëpunëtore afatgjatë e Rrjetit Global të Fondacionit Bosch. Ajo ka shërbyer në Këshillin Koordinues Rajonal të Koalicionit për Krijimin e Komisionit Rajonal për të Vërtetën (RECOM/KOMRA). https://www.mcgill.ca/humanrights/files/humanrights/obrien_report-2016-2017-update.pdf

Ahmetaj ka qenë bursiste kërkimore në Universitetin Columbia në New York në vitin 2015, dhe hulumtuese dhe ligjëruese në Programin O'Brien në Qendrën për të Drejtat e Njeriut dhe Pluralizmin Ligjor në Fakultetin e Drejtësisë të Universitetit McGill në Kanada gjatë vitit 2017. https://www.humanrightscolumbia.org/news/kosovo%E2%80%99s-framework-dealing-past-turning-point

Ajo ishte eksperte në Ekipin Përgatitor për krijimin e Komisionit për të Vërtetën dhe Pajtimin në Kosovë 2018-2020. Zonja Ahmetaj është trajnuar mbi të drejtat e njeriut dhe marrëdhëniet ndërkombëtare në Shkollën e Qeverisjes John F. Kennedy të Harvardit, pasuar nga kurset në New School University në NY, dhe Universitetin Tufts-Fletcher School for Law and Diplomacy, nga Ministria e Punëve tëJashtme të Zvicrës-Departamenti i Sigurisë Njerëzore dhe Drejtësisë Tranzicionale, dhe ka marrë titullin Master i Filozofisë (MPhil) në Studime për Paqen dhe Transformimin e Konflikteve nga Universiteti i Tromsos, Norvegji.

Ajo ka koordinuar dhe zbatuar projekte me organizata ndërkombëtare si UNDP, UN Women, Komisioni Evropian, ETF, Impunity Watch, ICMP, ICTJ, PAX, GITEC, Fondacioni Berghof, ADE dhe Medica Mondiale.

Nga maji i vitit 2024, ajo menaxhon projekte në fushën e Drejtësisë Tranzicionale dhe Ballafaqimit më të Kaluarën në Ukrainë për organizatën Pro Peace, Gjermani. https://ua.linkedin.com/in/nora-ahmetaj-14840b4

Ajo ka bërë kërkime studimore dhe ka mbajtur ligjërata si folëse e ftuar dhe hulumtuese mbi çështjet e pajtimit, drejtësinë tranzicionale, dëmshpërblimet dhe Dialogun Historik në: Universitetin Columbia në NY, Bournemouth dhe Universitetin York në Mbretërinë e Bashkuar, si dhe në LSE në Londër, pastaj në Universitetin Tromso në Norvegji, Universitetin e Vjenës dhe Universitetin McGill - Fakulteti i Drejtësisë në Montreal.https://www.mcgill.ca/humanrights/files/humanrights/obrien_report-2016-2017-update.pdf 

 Referime 

Kategoria:Gra kosovare